16.6.2023
FI
Euroopan unionin virallinen lehti
C 214/125 Torstai 19. tammikuuta 2023
H. ottaa huomioon, että jäsenvaltiot voivat antaa EIP:n tehtäväksi sellaisten rahoitusvälineiden täytäntöönpanon, joita ne käyttävät elpymis- ja palautumistukivälineen varojen sijoittamiseen tukikelpoisiin hankkeisiin; ottaa huomioon, että EIP voi tarjota lisärahoitusta jäsenvaltioille elpymis- ja palautumistukivälineen varojen sijoittamiseen ja sitä koskevaa neuvontaa; I. ottaa huomioon, että EIP edistää Euroopan unionin poliittisten ja taloudellisten tavoitteiden toteuttamista ja tukee unionin ulkoisen toiminnan painopisteitä kaikilla alueilla kaikkialla maailmassa, myös poliittisesti herkissä maissa itäisessä naapurustossa ja Välimeren alueella; J. ottaa huomioon, että EIP on suurin monenvälinen lainanantaja EU:n naapurialueilla, jotka kattavat itäiset naapurimaat, Länsi-Balkanin, Lähi-idän ja Pohjois-Afrikan; ottaa huomioon, että EIP toteuttaa toimia Euroopan unionin ulkopuolella verkoston kautta, joka koostuu lähes 30:stä Afrikassa, Latinalaisessa Amerikassa ja Aasiassa sijaitsevasta ulkopuolisesta toimistosta; K. ottaa huomioon, että EIP-ryhmä tekee tiivistä yhteistyötä EU:n toimielinten ja muiden kumppaneiden kanssa unionin tavoitteiden ja politiikan painopisteiden tukemiseksi; ottaa huomioon, että erityisesti monivuotisen rahoituskehyksen 2021–2027 puitteissa EIP-ryhmä tekee yhteistyötä komission sekä kansallisten kehityspankkien ja -laitosten sekä kehitysrahoituslaitosten kanssa; ottaa huomioon, että Pariisin sopimuksen periaatteiden toteuttamiseksi ja tavoitteiden saavuttamiseksi vuoden 2020 loppuun mennessä EIP-ryhmä toimi koordinoidusti Euroopan ulkosuhdehallinnon ja Euroopan jälleenrakennus- ja kehityspankin kanssa; L. ottaa huomioon, että EIP on eturintamassa torjumassa covid-19-kriisiä Euroopan unionissa ja että se on toteuttanut merkittäviä toimia tarjotakseen lisätukea erityisesti pienille ja keskisuurille yrityksille (pk-yrityksille) perustamalla uuden Euroopan laajuisen takuurahaston (EGF) pääoman tarjoamiseksi pk-yrityksille, jotka ovat kärsineet erityisen paljon kriisin vaikutuksista; M. katsoo, että EIP:n AAA-luokitus on välttämätön asianmukaisten markkinarahoituksen lähteiden varmistamiseksi mahdollisimman edullisin koroin ja että se on siksi säilytettävä; N. toteaa, että EIP:n liiketoimintamalli edellyttää mahdollisimman suurta lahjomattomuutta, avoimuutta, vastuuvelvolli­ suutta ja hyvää hallintotapaa sekä asianmukaisia toimenpiteitä, joilla torjutaan vaikuttavasti ja tehokkaasti kaikkia rahanpesun, terrorismin rahoituksen, järjestäytyneen rikollisuuden ja haitallisten verokäytäntöjen muotoja sekä sen äskettäin tarkistetussa petostentorjuntapolitiikassa yksilöityjä kiellettyjä menettelyjä; EIP:n rahoitustoimien tuloksellisuus 1. korostaa, että EIP on johtava liikkeeseenlaskija ja osallistuu jatkuvasti innovaatioihin ja kehittämiseen pää­ omamarkkinoilla ja edistää samalla tiukimpia normeja; 2. huomauttaa, että EIP-ryhmän taseen loppusumma oli 31. joulukuuta 2021 yhteensä 568 miljardia euroa, mikä merkitsee 11,9 miljardin euron lisäystä verrattuna loppusummaan 31. joulukuuta 2020; 3. panee merkille, että vuonna 2021 pankin uusien lainanantosopimusten määrä oli 65,4 miljardia euroa, mikä vastaa vuoden 2021 toimintasuunnitelmassa asetettua tavoitetta ja on lähellä edellisten vuosien tuloksia (66,1 miljardia euroa vuonna 2020 ja 63,3 miljardia euroa vuonna 2019); toteaa, että tästä määrästä 54,3 miljardia euroa oli pankin omia varoja (vuonna 2020 pankin omien varojen osuus oli 64,6 miljardia euroa); 4. huomauttaa, että edellisvuosien tapaan suurin osuus kaikista allekirjoitetuista sopimuksista myönnettiin Italialle (16 prosenttia), Ranskalle (14 prosenttia) ja Espanjalle (12 prosenttia), ja että edellisvuosien tapaan suurimmat osuudet saivat liikenneala (30,2 prosenttia), globaalilainat (18,5 prosenttia) ja energia-ala (14,8 prosenttia); 5. panee merkille, että vuonna 2021 maksujen kokonaismäärä oli 41,4 miljardia euroa, josta 40,4 miljardia euroa oli pankin omia varoja (vuonna 2020 kokonaismäärä oli 58,3 miljardia euroa, josta 56,8 miljardia euroa oli pankin omia varoja); 6. panee merkille, että 31. joulukuuta 2021 jälkeen allekirjoitettujen lainasopimusten liikkeessä oleva määrä on laskenut hieman 566,4 miljardiin euroon (558,7 miljardia euroa vuonna 2020 ja 560,3 miljardia euroa vuonna 2019); toteaa, että tästä määrästä 82 prosenttia koski hankkeita EU:ssa (82,2 prosenttia vuonna 2020 ja 81,4 prosenttia vuonna 2019); toteaa, että EIP:n nostetuista lainoista koostuva salkku oli 433,4 miljardia euroa, kun se oli vuoden 2020 lopussa 444,6 miljardia euroa ja vuoden 2019 lopussa 477,5 miljardia euroa;